ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en es ka ka ka ka ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
ნაფიც მსაჯულთა სასამართლომ დედა-შვილის განზრახ მკვლელობაში ბრალდებული დამნაშავედ სცნო | ტელეგრაფი
ნაფიც მსაჯულთა სასამართლომ სრულად გაიზიარა პროკურატურის მიერ წარდგენილი მტკიცებულებები და დედა-შვილის განზრახ მკვლელობაში ბრალდებული გ.ხ. დამნაშავედ სცნო სისხლის სამართლის კოდექსის 109-ე მუხლის პირველი ნაწილის ,,დ“, მეორე ნაწილის ,,ბ“, მესამე ნაწილის ,,ა“, ,,ბ“ და ,,ე“ ქვეპუნქტებით, 19, 177-ე მუხლის მეოთხე ნაწილის ,,ბ“ და ,,გ“ ქვეპუნქტებით და 187-ე მუხლის მეორე ნაწილით.
ბრალდების მხარემ აღნიშნულ სისხლის სამართლის საქმეზე ჩატარებულ 30-მდე სასამართლო სხდომაზე ბრალდებულის მიერ ჩადენილი დანაშაულის დამადასტურებელი 21 ტომად წარდგენილი მტკიცებულებები გამოიკვლია, დაიკითხა ათობით მოწმე, გამოკვლეული იქნა დოკუმენტალური და ნივთიერი მტკიცებულებები, მათ შორის მკვლელობის იარაღი – დანა, რომელზეც გ.ხ.-ს და მოკლული დედა-შვილის დნმ აღმოჩნდა, ასევე ნ. რ.-ს საცხოვრებელი ბინიდან მოპარული ოქროს ნივთები.
სასამართლო პროცესზე გამოკვლეული მტკიცებულებებით დადასტურდა, რომ 2016 წლის 22 თებერვალს, ბრალდებულმა გ.ხ.-მ ფონიჭალაში მისსავე საცხოვრებელ ბინაში  ნ. რ.-ს და მის სამი წლის შვილს დანით მრავლობითი დაზიანებები მიაყენა, შემდეგ  ოჯახის კუთვნილ ოქროს ნივთებს დაეუფლა, კვალის განადგურების მიზნით სახლს ცეცხლი წაუკიდა და შემთხვევის ადგილიდან მიიმალა.
სამართალდამცველებმა გ.ხ. 2016 წლის 26 ივლისს დააკავეს. დაკავებულს სასამართლომ აღკვეთის ღონისძიების სახით პატიმრობა შეუფარდა.
ნაფიცი მსაჯულების მიერ მიღებული გამამტყუნებელი ვერდიქტის საფუძველზე სასამართლომ გ.ხ. დამნაშავედ სცნო წარდგენილ ბრალდებაში (განზრახ მკვლელობა, ჩადენილი არაერთგზის, განსაკუთრებული სისასტიკით, სხვა დანაშაულის გაადვილების და დაფარვის მიზნით, ორი პირის, მათ შორის ერთი მცირეწლოვნის მიმართ; დიდი ოდენობით ნივთის ქურდობის მცდელობა და ქონების დაზიანება ცეცხლის წაკიდებით) და   სასჯელის სახედ უვადო თავისუფლების აღკვეთა შეუფარდა.
Previous article“ტრადიცია და თანამდროვეობა” – გამოფენა რუსთავის მუზეუმში
Next articleრუსთავში საბიბლიოთეკო კვირეული 2017 გაიხსნა
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
27 ნოემბერი გლოვის დღედ გამოცხადდა
რა ბედი ეწევა ძველი სასტუმროს ტერიტორიაზე არსებულ მრავალწლოვან ხეებს
როგორ დახვდნენ საქართველოს 16-წლამდელთა ნაკრებს გულშემატკივრები
ირაკლი ტაბაღუა სამუშაო ვიზიტით პოლონეთში გაემგზავრა
ბოლნისის მუნიციპალიტეტში  3425 ამომრჩეველმა უკვე დააფიქსირა საკუთარი არჩევანი
საქართველო ეკონომიკური თავისუფლების მიხედვით მსოფლიოში მე-13 ადგილზე, ხოლო ევროპის რეგიონის ქვეყნებს...
რუსთაველი გოგონა პარიზის მოდის კვირეულზე
აშშ-ში შეიარაღებულმა კაცმა რესტორანში ათობით მძევალი აიყვანა
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია